Закон о Граду Бијељина
Овим законом уређује се подручје, надлежности, органи и финансирање Града Бијељина.

(1) Подручје Града Бијељина чине насељена мјеста која су чинила подручје општине Бијељина.

(2) Сједиште Града Бијељина је у Бијељини.

(1) Град Бијељина има својство правног лица.

(2) Град Бијељина је правни сљедник Општине Бијељина.

(3) Град Бијељина ступа у сва права и преузима обавезе Општине Бијељина.

(1) Град Бијељина има Статут.

(2) Статутом Града Бијељина, у складу са законом, уређују се његове надлежности, организација и рад органа, његова обиљежја, облици непосредног одлучивања грађана, као и друга питања од значаја за остваривање права и дужности Града Бијељина.

(1) Град Бијељина има грб и заставу (у даљем тексту: симболи).

(2) Град Бијељина може имати празник.

(3) Празник, облик, садржај и употреба симбола уређују се Статутом Града Бијељина у складу са законом.

(4) Грб Града Бијељина мора бити сачињен и описан по правилима хералдике.

(5) Симболи имају садржаје који изражавају историјско, културно и природно обиљежје Града Бијељина, и не могу бити у истовјетном или модификованом облику са симболима других једница локалне самоуправе, држава, или са знаком политичке странке, привредног друштва, установе, другог правног лица или организације.

(1) Град Бијељина има надлежности општине и града, утврђене Уставом Републике Српске и законом.

(2) Град Бијељина врши послове државне управе који су му законом пренесени.

Органи Града Бијељина су скупштина града и градоначелник.

(1) Скупштина Града Бијељина је орган одлучивања и креирања политике града.

(2) Скупштину града чине одборници који се бирају непосредно у складу са изборним прописима.

(3) Број одборника скупштине града утврђује се статутом града у складу са изборним прописима.

(4) Скупштина града има предсједника и потпредсједника.

(5) Начин рада скупштине града уређује се пословником о раду скупштине, у складу са законом и Статутом Града Бијељина.

Скупштина града има надлежности скупштине општине  утврђене законом којим се уређује систем локалне самоуправе и другим законима.

(1) Градоначелник заступа и представља Град Бијељина и носилац је извршне власти у граду.

(2) Градоначелник има замјеника, који му помаже у вршењу дужности, у складу са законом.

(3) Градоначелника бирају на изборима грађани непосредно у складу са изборним прописима.
 

Градоначелник има надлежности начелника општине утврђене законом којиим се уређује систем локалне самоуправе и другим законима.
	

(1) Град Бијељина има имовину.

(2) Имовину Града Бијељина чини имовина бивше Општине Бијељина.

(3) Имовином града управљају органи града у складу са законом.

Финансирање Града Бијељина, као и поступак и услови под којима се град може задуживати, уређују се законом.

Органи Општине Бијељина, до првих избора који ће се спроводити за органе општина и градова, вршиће дужност органа Града Бијељина.

(1) Органи Града Бијељина преузимају у радни однос функционере, службенике и техничке и помоћне раднике који су у Административној служби Општине Бијељина остваривали права из радног односа до ступања на снагу овог закона.

(2) Функционери и службеници Општине Бијељина који су именовани, односно изабрани на мандатни период, остају у мандату до истека мандата органа који их је изабрао, односно именовао, осим у случају престанка мандата у складу са законом.

(3) На радно-правни статус запослених у органима Града Бијељина примјењују се: Закон о локалној самоуправи, Закон о статусу функционера јединица локалне самоуправе, општи прописи о раду и колективни уговор.

Скупштина Града Бијељина дужна је да донесе Статут Града Бијељина и усклади друга општа акта са одредбама овог закона у року од 60 дана од дана конституисања органа Града Бијељина.

На сва питања која нису уређена овим законом, а односе се на Град Бијељина, као јединицу локалне самоуправе, примјењују се одредбе Закона о локалној самоуправи.

Овај закон ступа на снагу осмог дана од дана објављивања у „Службеном гласнику Републике Српске“.

Број: 01-1061/12 
Датум: 10. јул 2012. године

Предсједник 
Народне скупштине 
Мр Игор Радојичић, с. р.

Извори 
 „Службени гласник Републике Српске“, број 70/12

Г